Философия на ежедневието, Йосиф Йоргов
Философия на ежедневието, Йосиф Йоргов
--------------------------------------


**Втоpо допълнeно изданиe**


"В настоящия момeнт, най-важното e собствeното духовно извисяванe, нищо дpуго, нито pаботата, нито сeмeйството, нито хpаната и облeклото, нито доpи физичeското оцeляванe, са по-важни. Събудeтe сe, докато иматe тази възможност!"

От доста хилядолетия насам, човечеството върви по пътя на своето умствено развитие. Основен метод в този процес е логическият анализ. Анализът е условното разделяне на една осъзната цялост на части, с цел по-лесното им изследване и осмисляне. Тази масова практика е довела и до масова грешка. Почти всички хора забравят, че разделянето е условно и това им пречи да възприемат действителността като единно цяло, с всички произтичащи от това следствия. Този порочен навик е лишил хората от обективна преценка на действителността. Точно за този липсващ синтез на човешкото мислене става въпрос в тази книга, за единството на всичко съществуващо, закономерностите, които обуславят това единство и следствията, които се изпускат от внимание. Вероятно, много хора по традиция, ще поискат доказателства за съществуването на това единство. От моя гледна точка, доказателството е претенция за абсолютна истина, непостижима според мен. В случая, Всеобщото единство е достатъчно обосновано от Айнщайн.

Трябва да призная, че докато съм споделял описаните тук разсъждения с различни хора, съм наблюдавал, че по-голямата част от тях изпитват доста сериозни затруднения при възприемането им. При анализа на причините, достигнах до следните заключения:

В никакъв случай проблемите при възприемането не са свързани с умствените и интелектуални способности на отделния човек. Проблемите идват от мисловната инерция - дори логическото мислене предпочита утъпканите пътеки. Появява се необходимостта от развитието на съвсем ново отношение и нагласа за възприемането на действителността. Изработването на тези нови навици се нарича разширение на съзнанието.